gl en gl gl en gl gl lv gl gl gl gl gl gl es en gl gl en gl gl en gl gl gl gl gl gl it gl gl it gl gl it gl gl gl gl gl es gl gl fr en gl gl gl gl gl en gl gl lv gl gl gl
Xoán Bernárdez Vilar | Certame Literario de Vilalba
Data de Nacemento: 5 de abril de 1936
Lugar de Nacemento: Marín (Pontevedra)
Estudiou Bacharelato en Vigo, Maxisterio en Pontevedra e a licenciatura e o doutoramento en Xeografía e Historia na Universidade de Vigo, Campus de Ourense. Traballou durante 40 anos en Caixavigo. Dirixiu o semanario "Galicia Social" (1964-67), a revista "Latexo" de Caixavigo (1966-70 e 1993-97) e fixo uns 800 programas de radio coa Historia de Galicia: "La Voz de Vigo" (1965-75) e "Radio Ecca" (anos 80).
Ademais de varios contos e colaboracións en revistas, publicou algúns libros e traballos. Toda a súa narrativa é de corte histórico, conseguindo gran cantidade de premios literarios, destacando: Un home de Vilameán. Anatomía da Revolución Irmandiña (1975); !Ouveade, naves de Tarish¡ (1983); No ano do Cometa (1986); !Xerusalén, Xerusalén (1992); Big-Bang (1993) e A Saga da illa sen noite (2001). No eido da investigación escribiu: Pescudas nas orixes do mito de Tristán e Iseu (1986); Galicia no século VI a.C. (1990); Exipto, a viaxe perdida de Egeria (1990); O incógnito monte Zephiro da "Ora Marítima" (1991); A etapa portuguesa de Colón e a súa viaxe a Tila (1992); El Guerrero del Antifaz: Aproximación espacio-temporal (1998); A Xeografía do mito de Tristán e Iseu (2000); Antes da invención de América. Navegacións precolombinas do século XV (2001) e Vidas paralelas: Alexandre-Augusto (2001). Ten impartido conferencias sobre literatura en Galicia e en Londres.
Outros datos de interese
Entre os principais premios que conseguiu, destacan: "Padroado da Cultura Galega" (Montevideo); "Galicia" de Investigación (Universidade de Santiago de Compostela; "Casa Galicia" de León; "Premio Xerais" de narrativa; "Taboada Chivite" de Investigación (Concello de Verín); "Concello de Vilalba" de narrativa, en dúas ocasións e "Premio de Teatro" da Universidade de Vigo. Viaxou por 28 países e posúe unha biblioteca de case 8000 libros e 15000 cómics.
Big-Bang - 1992 - Premio Concello de Vilalba de Narrativa
Mares do Norte - 1999 - Premio Concello de Vilalba de Narrativa
Jesusa Camaño gaña o XLVIII Certame Literario de Vilalba
O Concello de Vilalba fai público o fallo do xurado do XLVIII Certame Literario, do que resultou gañadora Jesusa Camaño Giráldez coa súa obra “As feridas dun amor efémero como preámbulo desta morte
O CONCELLO DE VILALBA PUBLICA AS BASES E ABRE O PRAZO DE PRESENTACIÓN DE TRABALLOS PARA O XLVIII CERTAME LITERARIO
O Concello de Vilalba publicou as bases do XLVIII Premio de Poesía do seu Certame Literario, dotado con 7.000 euros e a publicación da obra.
Xosé Lastra Muruais gaña o premio do Certame Literario de Vilalba
O Certame Literario de Vilalba xa ten gañador este ano. Xosé Lastra Muruais, que vive en Ortigueira, é autor do poemario «Loureiro», elixido polo xurado entre os 71 presentados.
O CONCELLO DE VILALBA
Antigo e señorial, así é o municipio vilalbés, cun rico patrimonio cultural que evidencia a personalidade histórica destas terras. Desde o Paleolítico ate os nosos días, castros, igrexas ou pazos foron levantados por estes lares, testemuñas dun devir do tempo cargado de lendas e historias.
Se algo é coñecido en Vilalba, aparte dos capóns, é a Torre dos Andrade, hogano parador turístico e, dende o século XV, sempiterna testemuña do devir da vila. A actual construción é o resto que se conserva dun castelo sucesor doutra fortaleza de principios do século XIV, época do rei Fernando IV de Castela (1285-1312).
O Capón de Vilalba
Queixo de San Simón da Costa
Pza. da Constitución 1, 27800 Vilalba - Lugo
cultura@vilalba.org - 982 510 305